  Майя Бывальцева 1-8 коньывуонэ Тула улосвылысь Алекксин карын следж-хоккеен шудонъя Россилэн чемпионатэзлэн нырысетӥ люкетэз ортчоз. Вожвылъяськонэ 8 командаос пыриськозы, соос пӧлын Ижкарысь В. Н. Кузнецов нимо «Удмуртия» клуб. Со сярысь Россиысь Паралимпи комитетлэн пресс-службаез ивортэ. Тодэ вайытом, Удмуртиысь команда 2010-тӥ но 2014-тӥ аръёсы Россилэн чемпионэз луылӥз. Кылем сезонын «Удмуртия» ньылетӥ инты басьтӥз. Та ӵошатсконъёс Россилэн командаяз шедён понна быръён луоз. Кужмоосыз следж-хоккеистъёс В группаын дуннелэн чемпионатаз мынозы, ӵошатсконъёс 2019-тӥ арын 14-23 шуркынмонэ Берлинын ортчозы.  Тегъёс: Спорт Следж-хоккей Удмуртия Россия  